**Ondrej Mikula** (s. 3. heinäkuuta 1988 Bánovce nad Bebravou, Tšekkoslovakia) on slovakialainen jääkiekkoilija, joka pelaa kotimaassaan Extraliga-joukkue HK Dukla Trenčínissä. Hän on pelipaikaltaan vasen laitahyökkääjä.

Ura
---

### Seuraura

Mikula on HK Dukla Trenčínin kasvatti. Hän oli kaudella 2005–2006 seuran B-nuorten paras maalintekijä 20 osumallaan Tomáš Vyletelkan kanssa. Mikula pelasi kauden aikana myös yhden ottelun ŠHK 37 Piešťanyn A-nuorissa. Kaudeksi 2006–2007 hän siirtyi Tšekkiin ja HC Vítkovicen A-nuoriin. Mikula debytoi kauden aikana myös seuran Extraliga-joukkueessa, jossa hän pelasi 18 runkosarjaottelua tehopistein 2+1=3. Mikula pelasi miesten pelejä myös kaksi ottelua sarjatasoa alempana 1. česká hokejová ligan HC Havířovissa.

Kaudella 2007–2008 Mikula pelasi Vítkovicen Extraliga-joukkueessa 12 runkosarjaottelua ilman tehopisteitä. Hän pelasi syyskaudella myös Slovakian Extraligaa kotimaansa alle 20-vuotiaiden maajoukkueen HK VSR SR 20 -ohjelman mukana. Kevätkautensa Mikula vietti lähinnä lainalla HC Porubassa edustaen sekä seuran 1. ligan joukkuetta että A-nuoria, joista jälkimmäisenä mainitun joukkueen sisäisen tehotilaston hän voitti lukemalla +13. Kaudella 2008–2009 Mikula pelasi Vítkovicessä kymmenen Extraliga-ottelua ilman tehopisteitä, mutta hän pelasi suurimman osan kaudestaan lainalla HC Poruban miesten joukkueessa.

Mikula palasi kaudeksi 2009–2010 kotimaahansa ja siirtyi HK 32 Liptovský Mikulášiin, jossa hänen ensimmäinen kokonainen Extraliga-kautensa toi 47 runkosarjaottelussa tehot 8+14=22. Joukkue putosi kauden päätteeksi 1. hokejová liga SR:ään, mutta Mikula siirtyi kaudeksi 2010–2011 jatkamaan Extraliga-uraansa MHC Martinin riveihin. Hänen osoitteensa vaihtui kauden aikana kuitenkin kolme kertaa; ensin Slovakian 1. ligan MHK Dolný Kubíniin ja sittemmin Tšekin 1. ligan SK Kadaňiin sekä sieltä Mikulan kasvattajaseuran HK Dukla Trenčínin Extraliga-joukkueeseen. Kaudella 2011–2012 hän jakoi Radoslav Tyborin kanssa joukkueen sisäisen maalipörssin kolmannen sijan 15 osumallaan ja sisäisen tehotilaston voiton lukemalla +9.

Kauden 2013–2014 Mikula aloitti Valko-Venäjän Ekstraligan H’K Šah’tsjor Salihorskissa, mutta hän palasi viiden runkosarja- ja kahden Valko-Venäjän cupin ottelun jälkeen kuitenkin Trenčíniin, jossa Mikula teki Extraligan yhden kauden piste-ennätyksensä tehoilla 21+17=38. Hän voitti joukkueen sisäisen piste-, maali- ja syöttöpörssin. Mikula jakoi koko liigan maalipörssin yhdeksännen sijan neljän muun pelaajan kanssa. Hän voitti myös Trenčínin sisäisen tehotilaston lukemalla +11. Kesäkuussa 2014 Mikula teki vuoden mittaisen jatkosopimuksen joukkueen kanssa.

Kaudella 2014–2015 Mikula oli tehoilla 19+15=34 Trenčínin paras maalintekijä Tibor Melichárekin kanssa ja hän sijoittui sisäisessä pistepörssissä kolmanneksi. Kaudeksi 2015–2016 Mikula siirtyi Kazakstanin mestaruussarjan Irtyš Pavlodariin, josta hän palasi jo syyskuussa 2015 kotimaahansa ja siirtyi loppukauden sopimuksella HC Banská Bystrican joukkueeseen. Mikula ei kuitenkaan vastannut joukkueessa häneen kohdistuneisiin odotuksiin ja hän siirtyi joulukuussa jatkamaan Extraliga-uraansa ŠHK 37 Piešťanyn riveihin. Helmikuussa 2016 Mikula siirtyi jo kauden kolmanteen Extraliga-seuraansa ja neljänteen joukkueeseensa, HK Popradiin.

Mikula siirtyi kaudeksi 2016–2017 vuoden mittaisella sopimuksella Mestis-joukkue Kokkolan Hermekseen. Hän aloitti kautensa vahvasti, mutta syyskauden edetessä Mikulan tehokkuus kärsi ja hänen roolinsa pieneni. Lopulta hänen sopimuksensa purettiin marraskuussa 2016. Samassa kuussa Mikula siirtyi loppukauden kattavalla sopimuksella sarjatasoa alemmas Suomi-sarjajoukkue Imatran Ketterään. Hän oli joukkueen toiseksi paras maalintekijä ja kolmanneksi paras pistemies tehoilla 23+16=39. Mikula jakoi koko sarjan maalipörssin kuudennen sijan Huntersin Tomi Roukalan kanssa. Hän voitti kauden päätteeksi Suomi-sarjan mestaruuden.

Kaudeksi 2017–2018 Mikula palasi vuoden mittaisella sopimuksella kasvattajaseuraansa HK Dukla Trenčíniin.

### Maajoukkueura

Mikula pelasi alle 20-vuotiaiden MM-kilpailuissa vuonna 2007, jolloin hänet palkittiin Slovakian yhtenä kolmesta parhaasta pelaajasta. Mikula pelasi myös alle 18-vuotiaiden MM-kilpailuissa vuonna 2006.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | HK Dukla Trenčín | Slovakia U20 | 1 | 0 | 0 | 0 | 0 | – | – | – | – | – |
| 2005–2006 | HK Dukla Trenčín | Slovakia U20 | 16 | 2 | 7 | 9 | 4 | 2 | 1 | 0 | 1 | 0 | U18 | 6 | 0 | 3 | 3 | 2 |
| 2006–2007 | HC Havířov | Tšekki I | 2 | 0 | 1 | 1 | 0 | – | – | – | – | – | JMM | 6 | 2 | 1 | 3 | 8 |
|  | HC Vítkovice | Tšekki U20 | 28 | 16 | 19 | 35 | 40 | 6 | 3 | 2 | 5 | 18 |
|  | HC Vítkovice | ČEL | 18 | 2 | 1 | 3 | 10 | – | – | – | – | – |
| 2007–2008 | HK VSR SR 20 | SloEL | 10 | 1 | 3 | 4 | 20 | – | – | – | – | – |
|  | HC Vítkovice | Tšekki U20 | 11 | 7 | 8 | 15 | 6 | – | – | – | – | – |
|  | HC Vítkovice | ČEL | 12 | 0 | 0 | 0 | 0 | – | – | – | – | – |
|  | HC Poruba | Tšekki U20 | 14 | 10 | 18 | 28 | 16 | – | – | – | – | – |
|  | HC Poruba | Tšekki I | 8 | 0 | 1 | 1 | 0 | 3 | 2 | 0 | 2 | 4 |
| 2008–2009 | HC Vítkovice | ČEL | 10 | 0 | 0 | 0 | 4 | – | – | – | – | – |
|  | HC Poruba | Tšekki I | 20 | 4 | 2 | 6 | 26 | – | – | – | – | – |
| 2009–2010 | HK 32 Liptovský Mikuláš | SloEL | 47 | 8 | 14 | 22 | 22 | – | – | – | – | – |
| 2010–2011 | MHC Martin | SloEL | 31 | 4 | 0 | 4 | 6 | – | – | – | – | – |
|  | MHK Dolný Kubín | Slovakia I | 4 | 3 | 2 | 5 | 0 | – | – | – | – | – |
|  | SK Kadaň | Tšekki I | 6 | 0 | 4 | 4 | 2 | – | – | – | – | – |
|  | HK Dukla Trenčín | SloEL | 7 | 4 | 1 | 5 | 2 | 11 | 1 | 2 | 3 | 16 |
| 2011–2012 | HK Dukla Trenčín | SloEL | 55 | 15 | 14 | 29 | 54 | 10 | 2 | 2 | 4 | 6 |
| 2012–2013 | HK Dukla Trenčín | SloEL | 37 | 7 | 14 | 21 | 26 | 4 | 0 | 0 | 0 | 0 |
| 2013–2014 | H’K Šah’tsjor Salihorsk | BXL | 5 | 0 | 3 | 3 | 4 | – | – | – | – | – |
|  | HK Dukla Trenčín | SloEL | 38 | 21 | 17 | 38 | 43 | – | – | – | – | – |
| 2014–2015 | HK Dukla Trenčín | SloEL | 49 | 19 | 15 | 34 | 53 | 5 | 0 | 1 | 1 | 2 |
| 2015–2016 | Irtyš Pavlodar | Kazakstan | 6 | 0 | 1 | 1 | 2 | – | – | – | – | – |
|  | HC Banská Bystrica | SloEL | 21 | 5 | 7 | 12 | 4 | – | – | – | – | – |
|  | ŠHK 37 Piešťany | SloEL | 10 | 2 | 5 | 7 | 4 | – | – | – | – | – |
|  | HK Poprad | SloEL | 7 | 0 | 1 | 1 | 2 | 5 | 0 | 3 | 3 | 2 |
| 2016–2017 | Hermes | Mestis | 15 | 4 | 5 | 9 | 14 | – | – | – | – | – |
|  | Ketterä | Suomi-sarja | 21 | 23 | 16 | 39 | 14 | 5 | 2 | 1 | 3 | 16 |
| 8 kautta | yhteensä | SloEL | 312 | 86 | 91 | 177 | 236 | 35 | 3 | 8 | 11 | 26 |
| 3 kautta | yhteensä | ČEL | 40 | 2 | 1 | 3 | 14 | – | – | – | – | – |
| 1 kausi | yhteensä | Mestis | 15 | 4 | 5 | 9 | 14 | – | – | – | – | – |
| 1 kausi | yhteensä | BXL | 5 | 0 | 3 | 3 | 4 | – | – | – | – | – |

Lähteet
-------

* Ondrej Mikula The Internet Hockey Databasessa (englanniksi)
* Ondrej Mikula *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Ondrej Mikula *Elite Prospects*. Everysport Media Group AB.  (englanniksi)
2. ↑  Vychovalý, Marián: V drese Dukly pokračujú aj Petrovický s Mikulom  5.6.2014. DUKLA Trenčín. Viitattu 26.9.2016. (slovakiksi)
3. ↑  Ondrej Mikula sa dohodol na spolupráci s HC ´05 iClinic Banská Bystrica  29.9.2015. HC ´05 BANSKÁ BYSTRICA, a.s.  Arkistoitu 27.9.2016. Viitattu 26.9.2016. (slovakiksi)
4. ↑  Horký, Tomáš: O. Mikula: Som pripravený byť lídrom tímu  21.12.2015. ŠHK 37 Piešťany, s.r.o. Viitattu 26.9.2016. (slovakiksi)
5. ↑  Rajtar, Pavol: Posledný deň prestupov: Brendl do Zvolena, Stümpel v Trenčíne, Mikula v Poprade *HokejPortal.net*.  15.2.2016. Erasmedia Europe, s.r.o. Viitattu 26.9.2016. (slovakiksi)
6. ↑  Hermes vahvistuu slovakkihyökkääjällä *Jatkoaika.com*.  31.8.2016. Jatkoaika r.y. Viitattu 26.9.2016.
7. ↑  Mikula jättää Hermeksen *Jatkoaika.com*.  1.11.2016. Jatkoaika r.y. Viitattu 1.11.2016.
8. ↑  Ketterä vahvistuu kahdella ulkomaalaispelaajalla  16.11.2016. Ketterä ry.  Arkistoitu 19.11.2016. Viitattu 18.11.2016.
9. ↑  Do Dukly sa vracajú útočníci Mikula a Dlouhý *hkdukla.sk*.  12.5.2017. DUKLA TRENČÍN. Viitattu 30.5.2017. (slovakiksi)